laion/Wikipedia-Exotic huggingface dataset:
הכוח

האם התכוונתם ל... הכוח (מלחמת הכוכבים) – מושג מסדרת הסרטים "מלחמת הכוכבים". הכוח – סדרת טלוויזיה ששודרה בערוץ 10. הכח ברלין – מועדון ספורט יהודי בברלין שהוקם בתחילת המאה העשרים. הכח וינה – מועדון ספורט יהודי בווינה שהוקם בתחילת המאה העשרים. הכח סופיה – מועדון ספורט יהודי בסופיה שהוקם ב-1925. הכח עמידר רמת גן – קבוצת כדורגל ישראלית. הכח צ'רנוביץ – מועדון ספורט יהודי בצ'רנוביץ שהוקם ב-1920. הכח קופנהגן – מועדון ספורט יהודי בקופנהגן שהוקם בתחילת המאה העשרים. הכח תל אביב – קבוצת כדורגל ישראלית, אחת הקבוצות שיצרו את הכח עמידר רמת גן ראו גם: כוח
קרחון יאמן

קרחון יָאמֶן או קרחון יָמֶן (באנגלית: Yamen Glacier;בבולגרית: ледник Ямен; "לדניק יאמן") הוא קרחון ברמות גרומשין, בצידו המזרחי של רכס סנטינל, בצפון הרי אלזוורת' שבאנטארקטיקה. אורכו של הקרחון 10 קילומטרים ורוחבו 4 קילומטרים. הקרחון ממוקם צפונית מזרחית לקרחון ויצ'ה. הקרחון זורם לכיוון צפון מזרח, לצד המורדות הצפוניים של פסגת בראנישט, ונשפך אל זרם הקרח ראטפורד. הקרחון מופה לראשונה על ידי הסקר הגאולוגי של ארצות הברית בשנת 1961. הקרחון נקרא על שם היישוב יאמן שבמערב בולגריה. הגאזט האנטארקטי של בולגריה (בבולגרית) קרחון יאמן באתר הגאזט האנטארקטי של ממשלת אוסטרליה קרחון יאמן באתר הגאזט האנטארקטי המשווה SCAR של ממשלת אוסטרליה הגאזט האנטארקטי של בולגריה מידע גאוגרפי והיסטורי
אסלינג לופטוס

אסלינג לופטוס (באנגלית: Aisling Loftus; נולדה ב-1 בספטמבר 1990) היא שחקנית אנגלייה. לופטוס מוכרת בעיקר מהופעתה בתפקיד אגנס טאולר בסדרת הדרמה של ITV "מר סלפרידג'", ובתפקיד סוניה רוסטובה בדרמה התקופתית של ה-BBC "מלחמה ושלום". לופטוס נולדה בנוטינגהאם שבנוטינגהאמשייר להורים אירים, פדי ואיילין לופטוס. יש לה אחות מבוגרת ממנה בשם אויפי (Aoife). בגיל תשע החלה לשחק בקרלטון וורקשופס. היא למדה למבחני A-Levels בבית הספר בקט שבנוטינגהאם. היא שיחקה בתפקידים קטנים בסרטי טלוויזיה וקולנוע בהם בסרט "This Is England". הופעת הבכורה שלה בטלוויזיה הייתה בשנת 2000 בפרק בסדרה "Peak Practice". אחר כך הופיעה לופטוס בסדרות טלוויזיה שונות בהן "חדר מיון", "רופאים", "The Bill", והדרמה הקומית "The Fattest Man in Britain" בכיכובם של טימותי ספול ובובי בול. ב-2008 תוארה לופטוס כ"כוכב של המחר" במגזין Screen International. ב-2009 הופיעה בסרט הקצר "ג'ייד" של דניאל אליוט, שזכה בפרס אריה הזהב בפסטיבל הסרטים הבינלאומי בברלין. ב-2010 כיכבה לופטוס בדרמה של ה-BBC "חמש בנות" בתפקיד קורבן הרצח ג'מה אדמס. ביולי אותה שנה שיחקה בתפקיד נשי ראשי בדרמה נוספת של ה-BBC בשם "Dive", מאת זוכי הבאפט"א דומיניק סאבאג' וסיימון סטיבנס. בין השחקנים בסדרה היו ג'ק אוקונל, שכיכב בסדרה "סקינס", אדי מארסן, ג'ינה מקי, ג'וזף מול ויואן ברמנר. הדרמה זכתה לשבחי הביקורת, בהם יואן פרגוסון מהעיתון האובזרבר צפה שאסלינג "אש" לופטוס תהיה "תופעה" (phenomenon). ב-2010 שיחקה לופטוס בתפקיד לאוני פאולר בלהיט הקייצי "Spur of the Moment" מאת אניה רייס בתיאטרון רויאל קורט בלונדון. על הופעתה קיבלה לופטוס ביקורות חיוביות, ודומיניק קבנדיש מדיילי טלגרף כינה אותה "נפלאה" (superb). בפברואר 2017 שיחקה תפקיד ג'ואן בהפקה של נוטינגהאם פלייהאוס למחזה "Touched" מאת סטיבן לואו. ב-2011 כיכבה לופטוס בסרט הטלוויזיה "The Borrowers" של ה-BBC, ששודר ביום הקופסאות, בתפקיד ארייטי. ב-2012 השתתפה בשתי סדרות של ה-BBC "ג'ייד" ו"אויבי הציבור", ושיחקה בתפקיד קסנדרה במיני-סדרה "השוטר הטוב". ב-2013 גילמה את אגנס טאולר בסדרת הדרמה "מר סלפרידג'" של ITV. ב-2016 שיחקה בתפקיד סוניה רוסטובה בדרמה "מלחמה ושלום" על פי הרומן באותו שם. מדיה וקבצים בנושא אסלינג לופטוס בוויקישיתוף אסלינג לופטוס, ברשת החברתית אקס (טוויטר) אסלינג לופטוס, במסד הנתונים הקולנועיים IMDb (באנגלית) אסלינג לופטוס, באתר AllMovie (באנגלית) אסלינג לופטוס, במסד הנתונים הקולנועיים KinoPoisk (ברוסית) Loftus profile on IMDb "Loftus in This Is Nottingham". אורכב מ-המקור ב-23 בדצמבר 2009. נבדק ב-23 בדצמבר 2009. {{cite web}}: (עזרה) "Loftus in the Television Workshop website". אורכב מ-המקור ב-25 בספטמבר 2008. נבדק ב-23 בדצמבר 2009. {{cite web}}: (עזרה) 'Jade wins Berlinale Silver Bear for Best Short Film' on the UK Film Council website Ferguson, Euan (11 ביולי 2010). "TV review: Dive; Identity; To Kill a Mockingbird at 50". The Guardian. London. {{cite news}}: (עזרה) "Spur of the Moment". Dominic Cavendish, ‏Spur of the Moment, Royal Court, review, The Telegraph, 21 July 2010 "Touched review at Nottingham Playhouse". The Stage. "IMDB Cast" (באנגלית). נבדק ב-2017-06-07.
מצוק פורוס

מצוק פורוס או שלוחת פורוס (באנגלית: Foros Spur;בבולגרית: рид Форос) הוא מצוק המהווה את הקצה הדרום מזרחי של רמות גרומשין, במזרח רכס סנטינל בצפון הרי אלזוורת' שבאנטארקטיקה. אורכו של המצוק 7.5 קילומטרים ורוחבו 5.7 קילומטרים. ממזרח המצוק מצוי זרם הקרח ראטפורד, וממערב לו קרחון ויצ'ה. המצוק מצוי 12.96 קילומטרים ממזרח להר וורן, 9.6 קילומטרים מדרום מזרח לפסגת בראנישט, 11.3 קילומטרים צפונית מזרחית להר לאנינג שברמות סוסטרה. המצוק מתנשא לגובה של 1,150 מטרים מעל פני הים בדרומו. המצוק מופה לראשונה על ידי הסקר הגאולוגי של ארצות הברית בשנת 1961. המצוק נקרא על שם נקודת פורוס שבבולגריה, לחוף הים השחור. הגאזט האנטארקטי של בולגריה (בבולגרית) מצוק פורוס באתר הגאזט האנטארקטי ההשוואתי SCAR של ממשלת אוסטרליה הגאזט האנטארקטי של בולגריה מידע גאוגרפי ומקור השם
עיסא סיסוקו

עיסא סיסוקו (בצרפתית: Issa Cissokho; נולד ב-23 בפברואר 1985) הוא כדורגלן עבר סנגלי-צרפתי ששיחק בעמדת המגן. סיסוקו התחיל את הקריירה שלו בקבוצת לוהאן-סיוסו וכבר בגיל צעיר הצטרף לקבוצה הבוגרת. בקיץ 2003 חתם בגנגאן ושיחק בקבוצת הנוער שלה. אחרי שנתיים חתם בבלו ולאחר מכן שיחק גם בקרקפו. ביוני 2010 סיסוקו חתם בנאנט מהליגה השנייה בצרפת. ב-15 באפריל 2011 סיסוקו ערך את הופעת הבכורה שלו בקבוצה במשחק ליגה נגד דיז'ון. שבוע לאחר מכן, סיסוקו כבש את שער הבכורה שלו בקבוצה במשחק הליגה נגד נים. ב-20 ביולי 2015 סיסוקו חתם בגנואה מהסרייה א'. ב-27 בינואר 2016 הושאל לבארי עד לסיום העונה. ב-1 בפברואר 2017 סיסוקו חזר לצרפת וחתם באנז'ה. בסיום עונת 2017/2018 שוחרר מהמועדון. ב-30 באוקטובר 2018 סיסוקו חתם במכבי פתח תקווה. את עונת 2019/2020 התחיל כשחקן חופשי ובינואר 2020 חתם בשולה. סיסוקו הוא בן למהגרים מסנגל, לכן היה רשאי לייצג את הנבחרת הסנגלית. ב-7 בספטמבר 2013 הוא ערך את הופעת הבכורה שלו בנבחרת בניצחון 0–1 נגד אוגנדה. לזכותו של סיסוקו, 3 הופעות בנבחרת. מדיה וקבצים בנושא עיסא סיסוקו בוויקישיתוף עיסא סיסוקו, באתר Transfermarkt עיסא סיסוקו, באתר Soccerway עיסא סיסוקו, באתר BDFutbol עיסא סיסוקו, באתר National Football Teams עיסא סיסוקו, באתר FootballDatabase.eu מאור רחמני, ‏פ"ת החתימה את עיסא סיסוקו עד לתום העונה, באתר ONE‏, 30 באוקטובר 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עיסא סיסוקו".
הר מוגנסן

הר מוגנסן (באנגלית: Mount Mogensen) הוא הר מכוסה שלג המצוי 9 קילומטרים צפונית מזרחית להר אלמר ברמת גרומשין במזרח רכס סנטינל, בצפון הרי אלזוורת' שבאנטארקטיקה. גובהו של ההר 2,790 מטרים מעל פני הים; והוא מתנשא לגובה של 362 מטרים מעל סביבתו. ההר מתנשא מעל זרם הקרח ראטפורד שממזרח לו, ומעל מוצאו של קרחון ויצ'ה שמדרום מערב לו. ההר התגלה על ידי לינקולן אלזוורת', במהלך הטיסה חוצת אנטארקטיקה שלו ב-23 בנובמבר 1935. שמה של הפסגה ניתן לה על ידי הוועדה המייעצת לשמות אנטארקיים. הפסגה נקראת על שם פאלה מוגנסן (Palle Mogensen) שעמד בראש מחלקת המחקר בתחנה האנטארקטית אמודסן-סקוט בין השנים 1958–1957. הר מוגנסן באתר הסקר הגאולוגי של ארצות הברית הר מוגנסן באתר הגאזט האנטארקטי המשווה SCAR של ממשלת אוסטרליה הר מוגנסן באתר peakbagger מידע גאוגרפי ומקור השם מידע גאוגרפי מידע על התנשאות ההר
קרחון האדמן

קרחון האדמן (באנגלית: Hudman Glacier) הוא קרחון המנקז את מורדותיו הדרומיים של הר לאנדולט, בין פסגת מארזה ופסגת מילר, ברמת פטוואר, בקצהו הדרומי של רכס סנטינל, בהרי אלזוורת' שבאנטארקטיקה. הקרחון זורם לכיוון דרום מזרח ונשפך אל קרחון מינסוטה. גובהו של הקרחון 589 מטרים מעל פני הים. הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ותצלומי אוויר שצולמו על ידי צי ארצות הברית בין השנים 1959- 1957. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם קפטן רייברן א. האדמן (Rayburn A. Hudman) מחיל הנחתים של ארצות הברית, שנהרג בהתרסקות מטוס לוקהיד P2V-2n נפטון על מסלול הנחיתה במצר מקמרדו ב-18 באוקטובר 1956. קרחון האדמן באתר הסקר הגאולוגי של ארצות הברית מידע גאוגרפי והיסטורי מידע גאוגרפי
חולדת ענן חיוורת

חולדת ענן חיוורת (שם מדעי: Phloeomys cumingi) הוא מין מכרסם ממשפחת העכבריים המהווה את המין הגדול ביותר במשפחתו. מין זה אנדמי לאי לוזון שבתוך הפיליפינים. לצד חולדת הענן הצפונית (Phloeomys pallidus) מאותו האי, הם המינים היחידים של הסוג חולדת ענן. המכרסם למרות שמו איננו חולדה אמיתית אך מראהו וגודלו מדמים אותו לחולדה. אורכו מגיע ל-44–48 ס"מ, אורך הזנב 32–35 ס"מ ומשקלו 1.45-2.1 ק"ג בממוצע. צבע החולדה חום בהיר ושחור והיא בעלת זנב ארך העוזר לאיזון. החולדה היא מטפסת מיומנת החיה בין הענפים וחללי גזעים. היא יוצאת בעיקר בלילות לחפש מזון. לרוב היא חיה בבדידות או בזוג עם צאצאים אך לעיתים נמצאים בקבוצות יותר גדולות. החולדה ניזונה בעיקר מעלים אך תגוון גם בפירות שונים. שיניה הגדולות עוזרות לה לתלוש אותו מהעץ. היא אוכלת גם מוצרים חקלאיים כמו בטטות ופירות שאיוט. היא ממליטה גור יחיד בשנה, בעיקר בעונת הגשמים המאוחרת (בין יוני לדצמבר) והוא נאחז באימו בפטמותיה וכך היא עוברת כשהוא לצידה. חולדה זו נמצא בסכנה בטבע עקב פגיעה ביערות ועקב ציד לשם תרופות עממיות. פרטים בשבי הגיעו כבר לגיל 13 שנה, חיים ארוכים מאוד ביחס למכרסם. חולדת הענן החיוורת מסווגת כמין פגיע, בשל ציד למטרות מזון ובשל פגיעה בבתי הגידול שלה. מדיה וקבצים בנושא חולדת ענן חיוורת בוויקישיתוף חולדת ענן חיוורת, באתר ITIS (באנגלית) חולדת ענן חיוורת, באתר NCBI (באנגלית) חולדת ענן חיוורת, בבסיס הנתונים ARKive (באנגלית) חולדת ענן חיוורת, באתר האנציקלופדיה של החיים (באנגלית) חולדת ענן חיוורת, באתר GBIF (באנגלית) חולדת ענן חיוורת באתר הרשימה האדומה של IUCN
חולדת ענן

חולדת ענן (שם מדעי: Phloeomys) הוא סוג מכרסמים ממשפחת העכבריים בתוכו שני מינים שהם הגדולים במיני המשפחה. הם אינם חולדות אמיתיות ושניהם מינים שוכני עצים החיים רק באי לוזון שבאיי הפיליפינים. החולדות יכולות להגיע לאורך 48 סנטימטרים ולשקול מעל 2 קילוגרם במין חולדת ענן חיוורת. הם בעלי זנב ארוך העוזר להם לשמור על שיווי משקל. הם ניזונים בעיקר מעלים, פרחים ופירות שונים. חולדת ענן חיוורת (Phloeomys cumingi) חולדת ענן צפונית (Phloeomys pallidus) מדיה וקבצים בנושא חולדת ענן בוויקישיתוף חולדת ענן, באתר ITIS (באנגלית) חולדת ענן, באתר NCBI (באנגלית) חולדת ענן, באתר Animal Diversity Web (באנגלית) חולדת ענן, באתר האנציקלופדיה של החיים (באנגלית) חולדת ענן, באתר GBIF (באנגלית)
יוהאן קזימיר, נסיך אנהלט-דסאו

יוהאן קזימיר, נסיך אנהלט-דסאו (בגרמנית: Johann Kasimir, Fürst von Anhalt-Dessau; ‏ 17 בדצמבר 1596 – 15 בספטמבר 1660) היה נסיך גרמני מבית אסקניה. הוא היה השליט של נסיכות אנהלט-דסאו בין השנים 1618–1660. יוהאן קזימיר נולד ב-7 בספטמבר 1596 בדסאו, ליוהאן גאורג הראשון, נסיך אנהלט-דסאו ודורותיאה, רוזנת פפאלץ-זימרן, בתו של יוהאן קזימיר, רוזן פפאלץ-זימרן. לאחר הדרכה אצל מורים מקומיים במהלך השנים המוקדמות שלו, הוא למד עם בן דודו כריסטיאן השני, נסיך אנהלט-ברנבורג בז'נבה משנת 1608 עד 1609, והתחנכו בעיקר אצל ההופמייסטר מרקוס פרידריך ונדלין, והמורה פיטר פון סבוטנדורף . מותו של אחיו הבכור יואכים ארנסט בשנת 1615 הפך אותו לנסיך הכתר של דסאו, ושנתיים מאוחר יותר, בשנת 1617, דודו לודוויג הראשון, נסיך אנהלט-קתן, צירף אותו לאגודה מניבת הפירות. בשנת 1618 מת אביו, ויוהאן קזימיר עלה לשלטון במקומו, אם כי בתקופת שלטונו המשימות של הממשלה בוצעו לרוב על ידי ועדה של פקידים, כי הוא בילה את רוב זמנו בציד. תאונת ציד ב-4 באוקטובר 1652 ריתקה אותו למיטה במשך כמה שנים. במהלך הזמן הזה, על מנת להסיח את דעתו, הוא העסיק בחצרו את המשורר והסופר המפורסם פיליפ פון צסן. ב-15 בספטמבר 1660 מת יוהאן קזימיר בדסאו, ובנו יוהאן גאורג השני, נסיך אנהלט-דסאו עלה לשלטון במקומו. ב-18 במאי 1623 התחתן יוהאן קזימיר בדסאו עם אגנס מהסן-קאסל, בתו של מוריץ, רוזן הסן-קאסל, ממנה היו לו שישה ילדים: מוריץ, נסיך הכתר של אנהלט-דסאו (1624) דורותיאה מאנהלט-דסאו (1625–1626) יוליאנה מאנהלט-דסאו (1626–1652) יוהאן גאורג השני, נסיך אנהלט-דסאו (1627–1693) לואיזה מאנהלט-דסאו (1631–1680), התחתנה עם כריסטיאן, דוכס בריג אגנס מאנהלט-דסאו (1644) ב-14 ביולי 1651 התחתן יוהאן קזימיר בשנית בדסאו עם בת דודתו, סופיה מרגרטה מאנהלט-ברנבורג, בתו של כריסטיאן הראשון, נסיך אנהלט-ברנבורג, אך לא היו להם ילדים. מדיה וקבצים בנושא יוהאן קזימיר, נסיך אנהלט-דסאו בוויקישיתוף
עלובי החיים (מיני-סדרה, 2018)

עלובי החיים (בצרפתית: Les Misérables) היא מיני-סדרה בריטית בת שישה פרקים המופקת על ידי רשת "BBC". הסדרה מבוססת על הרומן הצרפתי התקופתי באותו השם מאת ויקטור הוגו, ונכתבה ונוצרה על ידי אנדרו דייוויס ובוימה על ידי הבמאי טום שאנקלנד, ומככבים בה דומיניק וסט, דייוויד אוילאו, אלי באמבר ולילי קולינס בתפקידים ראשיים. הסדרה שודרה בישראל בערוץ "כאן 11" בחודשים פברואר–אפריל 2020. דומיניק וסט – ז'אן ולז'אן דייוויד אוילאו – ז'אבר לילי קולינס – פנטין אדיל אקטר – מר ת'נרדייה אוליביה קולמן – גברת ת'נרדייה ארין קלימן – אפונין אלי באמבר – קוזט ג'וש או'קונור – מריוס פונמרסי ג'וזף קווין דרק ג'קובי ארצ'י מדקוויי טארלו קונברי ריס ייטס פטריסיה אליסון – מרגריט ארין דוהרטי – פביאן. תפקיד ללא קרדיט בתחילה אולפני "The Weinstein Company" רכשו את זכויות ההפקה של הסדרה כמפיצים בארצות הברית וסין. עם זאת, האולפנים עזבו את הפרויקט בעקבות פרשת התקיפות המיניות של הארווי ויינסטין, בעלי האולפנים. צילומי הסדרה החלו בפברואר 2018 בבלגיה ובצפון צרפת. מכיוון שהסדרה מבוססת באופן ישיר על הרומן המקורי, היא אינה כוללת אף שיר מהעיבוד הבימתי של הרומן. אתר האינטרנט הרשמי של עלובי החיים "עלובי החיים", במסד הנתונים הקולנועיים IMDb (באנגלית) "עלובי החיים", באתר Rotten Tomatoes (באנגלית) "עלובי החיים", באתר Metacritic (באנגלית) "עלובי החיים", במסד הנתונים הקולנועיים KinoPoisk (ברוסית) Otterson, Joe (9 January 2018). "David Oyelowo, Dominic West, Lily Collins to Star in BBC's 'Les Misérables' Miniseries". Variety. Leane, Rob (20 November 2017). "BBC Developing Les Miserables TV Series". Screen Rant.
יוהאן גאורג הראשון, נסיך אנהלט-דסאו

יוהאן גאורג הראשון, אנהלט-דסאו (בגרמנית: Johann Georg I. von Anhalt-Dessau; ‏9 במאי 1567 – 24 במאי 1618) היה נסיך גרמני מבית אסקניה. בין השנים 1586–1603 הוא שלט בנסיכות אנהלט במשותף עם האחים שלו. לאחר חלוקת הנסיכות ב-1603, הוא שלט בנסיכות אנהלט-דסאו בין השנים 1603–1618. יוהאן גאורג נולד בהארצגרודה ב-9 במאי 1567, והיה הבן הבכור של יואכים ארנסט, נסיך אנהלט-צרבסט ואשתו הראשונה אגנס מבארבי-מיהלינגן, בתו של וולפגנג הראשון, רוזן בארבי-מיהלינגן. בשנת 1570 מת דודו האחרון ששרד, ברנהרד השביעי, נסיך אנהלט-צרבסט, ואביו הפך לשליט הבלעדי של כל מדינות אנהלט, אשר אוחדו לראשונה מאז פוצלו בשנת 1252. בשנת 1586 מת אביו, ויוהאן גאורג ירש את נסיכות אנהלט המאוחדת, בשיתוף עם אחיו הצעיר כריסטיאן וחמישה אחים למחצה, ומכיוון שהם היו עדיין קטינים, שימש יוהאן גאורג כעוצר. בשנת 1603 חולקה הנחלה בין האחים; יוהאן גאורג קיבל את אנהלט-דסאו, כריסטיאן את אנהלט-ברנבורג, אוגוסט את אנהלט-פלצקאו, רודולף את אנהלט-צרבסט ולודוויג. את אנהלט-קתן. כשליט, שמר יוהאן גאורג על מדיניות הרפורמציה במדינה שלו, ופעל במרץ לביטול המנהגים והליטורגיה המסורתית של הכנסייה הקתולית. יוהאן גאורג זכה להערכה רבה על ידי נתיניו, משום שנחשב למלומד, במיוחד במקצועות האסטרולוגיה והאלכימיה, בוסף, הייתה לו ספרייה עם מעל ל-3000 כרכים. ב-24 באוגוסט 1617, במהלך הלוויית אחותם דורותיאה מריה, דוכסית סקסוניה-ויימאר, יוהאן גאורג ואחיו הצעיר של לואיס אנהלט-קתן ייסדו את האגודה מניבת הפירות, ולודוויג התמנה למנהיג הראשון. ב-24 במאי 1618 מת יוהאן גאורג בדסאו, ובנו יוהאן קזימיר, נסיך אנהלט-דסאו עלה לשלטון במקומו. ב-22 בפברואר 1588 התחתן יוהאן גאורג עם דורותיאה ממנספלד-ארנשטיין, בתו של יוהאן אלברכט השישי, רוזן מנספלד-ארנשטיין, ממנה נולדו לו חמישה ילדים: סופיה אליזבת מאנהלט-דסאו (1589–1622), התחתנה עם גאורג רודולף, דוכס ליגניץ אנה מגדלנה מאנהלט-דסאו (1590–1626), התחתנה עם אוטו, נסיך הכתר של הסן-קאסל אנה מריה מאנהלט-דסאו (1591–1637) יואכים ארנסט, נסיך הכתר של אנהלט-דסאו (1592–1615) כריסטיאן מאנהלט-דסאו (1594) ב-21 בפברואר 1595 התחתן יוהאן גאורג עם דורותיאה, רוזנת פפאלץ-זימרן, בתו של יוהאן קזימיר, רוזן פפאלץ-זימרן, ממנה היו לו אחד עשר ילדים: יוהאן קזימיר, נסיך אנהלט-דסאו (1596–1660) אנה אליזבת מאנהלט-דסאו (1598–1660), התחתנה עם וילהלם היינריך, רוזן בנטהיים-שטיינפורט פרידריך מוריץ מאנהלט-דסאו (1600–1610) אלאונורה דורותיאה מאנהלט-דסאו (1602–1664), התחתנה עם וילהלם, דוכס סקסוניה-ויימאר זיבילה כריסטינה מאנהלט-דסאו (1603–1686), התחתנה עם פיליפ מוריץ, רוזן הנאו-מינצברג, ולאחריו התחתנה עם פרידריך קזימיר, רוזן הנאו-ליכטנברג היינריך ולדמאר מאנהלט-דסאו (1604–1606) גאורג אריברט מאנהלט-דסאו (1606–1643) קוניגונדה יוליאנה מאנהלט-דסאו (1608–1683), התחתנה עם הרמן הרביעי, רוזן הסן-רוטנבורג סוזנה מרגרטה מאנהלט-דסאו (1610–1663), התחתנה עם יוהאן פיליפ מהנאו-ליכטנברג יוהנה דורותיאה מאנהלט-דסאו (1612–1695), התחתנה עם מוריץ, רוזן בנטהיים-טקלנבורג אווה קתרינה מאנהלט-דסאו (1613–1679) מדיה וקבצים בנושא יוהאן גאורג הראשון, נסיך אנהלט-דסאו בוויקישיתוף
פרידריך, נסיך הכתר של אנהלט

פרידריך, נסיך הכתר של אנהלט (בגרמנית: Friedrich Prinz von Anhalt; ‏11 באפריל 1938 – 9 באוקטובר 1963) היה ראש בית אסקניה, משפחה אשר שלטה בדוכסות אנהלט עד 1918. פרידריך נולד ב-11 באפריל 1938 בטירת באלנשטדט, ליואכים ארנסט, דוכס אנהלט ולאדה שרלוטה פון סטפני-מארוויץ. בשנת 1947 מת אביו במחנה ה-NKVD המיוחד מס' 2 (לשעבר מחנה הריכוז בוכנוואלד), בהיותו בשבי ברית המועצות, ופרידריך ירש את תאריו. אולם, דודו אויגן, נסיך אנהלט טען שהוא צריך לקבל את ראשות הבית, מכיוון שיואכים ארנסט התחתן בנישואים מורגנטיים. ב-9 באוקטובר 1963 מת פרידריך במינכן, לאחר שהיה מעורב בתאונת דרכים, ואחיו אדוארד, נסיך אנהלט ירש את תאריו. פרידריך, נסיך הכתר של אנהלט, באתר "Find a Grave" (באנגלית) Paul Theroff, An Online Gotha: Anhalt Montgomery-Massingberd, Hugh (ed.) (1977). Burke's Royal Families of the World, 1st edition. London: Burke's Peerage. pp. 195–196. ISBN 0-85011-023-8. {{cite book}}: |first= has generic name (עזרה) Genealogisches Handbuch des Adels: Furstliche Hauser Band III. C. A. Starke Verlag. 1955. p. 3.
האקריו

חברת האקריו - HackerU[דרושה הבהרה] היא חברת הדרכה ישראלית בתחומי הסייבר, מקצועות הדיגיטל וטכנולוגיית המידע. החברה הוקמה בשנת 1997 על ידי גיל עדני, שמשמש כמנכ"ל וכיו"ר קבוצת ThriveDX. החברה היא חלק מקבוצת ThriveDX, חברת הדרכה עולמית.[דרושה הבהרה] בשנת 2023 מציעה החברה 14 מסלולי לימוד מתחומי הטכנולוגיה, אבטחת מידע, הסייבר, העיצוב, האנימציה והשיווק הדיגיטלי. אינדקס הקורסים של החברה כולל מאות קורסים נוספים. לחברה מרכז הדרכה ראשי במתחם הבורסה ברמת גן ולימודיי אונליין. לחברה שיתופי פעולה בעולם (בארצות הברית, פולין, הודו, אוסטרליה, סינגפור ואפריקה ובפיליפינים). בקורסים של החברה משתתפים למעלה מ-4,000 איש כל שנה. מרכז ההכשרה של החברה הוסמך מטעם חברת Autodesk העולמית, וכן מפעילה החברה מרכז בחינות בינלאומי מטעם חברת Pearson VUE. לצד הכשרת הסטודנטים, מפעילה החברה מחלקת השמה. כמו כן, נותנת החברה, באמצעות HackerU-Pro, ייעוץ מקצועי לעסקים ולגופים ממשלתיים בנושאים טכנולוגיים מגוונים ונותנת הדרכה לעובדים בארגונים. בשנת 2017 פתחה החברה סניף במוסקבה בו מרצים אנשי מקצוע מקומיים לצד מרצים ישראלים. בשנת 2018 חתמה קבוצת ThriveDX הסכם לשיתוף פעולה עם אוניברסיטת מיאמי, ומאז חתמה עם הסכמים עם כ-20 אוניברסיטאות ברחבי העולם. בשנת 2021, רכשה החברה את סייבינט הישראלית בסכום שהוערך ב-50 מיליון דולר. אתר האינטרנט הרשמי של האקריו אתר קבוצת ThriveDX אתר החברה ברוסיה פלי הנמר, הנמר מבקר במשרדי HackerU, באתר אנשים ומחשבים ראיון עם גיל עדני, באתר "אנשים ומחשבים", 28 במרץ 2018 אופיר דור, ‏סגן נשיא באנבידיה: "קליטת ג'וניורים וסטודנטים קריטית להגדלת מאגר המהנדסים", באתר גלובס, 15 ביוני 2022 אודות קבוצת ThriveDX, באתר הקבוצה דיאנה בחור ניר, למכירה ביוקר: כרטיס כניסה ל־8200, באתר כלכליסט, 8 בספטמבר 2022 טל שחף, גנבי ה-NFT רק התחילו לגלות את הפוטנציאל בשוק החדש, באתר tech12, ‏25 ביוני 2022 כפיר אדר, כך HackerU ואגודת המעצבים הגרפיים בישראל יכשירו סטודנטים לעבודה, באתר אייס, 9 ביוני 2021 רעות עוזיאל, ‏בני הנוער שעובדים כמתכנתים בהייטק: "החברים מפרגנים", באתר ‏מאקו‏, 10 ביוני 2022 "הקורסים שלנו", באתר החברה אינדקס קורסים לשנת 2018 אוניברסיטת מיאמי מכריזה על פתיחת תוכנית לימודים בשיתוף עם האקריו שיתוף פעולה של מדינת מיזורי עם האקריו, באתר missouripartnership ‏Ohio boot camp touts Israeli cybersecurity experts to draw students, שיתוף פעולה של האקריו עם בית ספר באוהיו, באתר The Times of Israel שת"פ של האקריו עם אוניברסיטה מובילה בהודו, באתר Times of India האקריו צוינה בשיתוף עם אוניברסיטה מובילה בהודו לפיתוח הכשרות סייבר במדינה האקריו משתתפת במשלחת של רה"מ לאפריקה האקירו חתמה על הסכם שיתוף עם אוניברסיטה מובילה בפיליפינים במעמד רה"מ ונשיא הפיליפינים, באתר rappler "על איש אבטחת המידע להגדיר את הדברים הכי מסוכנים – ולהתמקד בהם", באתר אנשים ומחשבים דיילי ציפי, גשם של משרות, באתר אנשים ומחשבים, 4 בינואר 2018 ‏LG ישראל חונכת פרויקט טכנולוגי שנה שנייה ברציפות, באתר ידעטק, 22/10/17 ‏Cyber Resilience - Your Way, באתר ThriveDX Labs סופי שולמן, חברת ההשקעות פרייטק בהובלת יאיר סרוסי גייסה 107 מיליון דולר, באתר כלכליסט, 30 בנובמבר 2021
פורד GT

פורד GT (באנגלית: Ford GT) היא דגם של מכונית-על בתצורת מכונית ספורט, 2 דלתות, 2 מושבים, אשר מיוצרת על ידי קונצרן הרכב פורד. דור ראשון של הדגם יוצר בארצות הברית, דור שני של הדגם מיוצר בקנדה. דגמי הדור ראשון של הדגם יוצר בין השנים 2004–2006 בשיתוף פעולה יצרנית מכוניות הספורט "Saleen" (אנ'), דגמי הדור השני של הדגם מיוצרים משנת 2016 (שנת מודל 2017) ועד היום בשיתוף "Multimatic" (אנ'). יוצר בין השנים 2004-2006. יוצר על ידי "פורד" בשיתוף פעולה עם יצרנית מכוניות הספורט "Saleen" (אנ'), בארצות הברית. יוצרו 4,038 יחידות. תאוצה בין 0-100 קמ"ש היא 3.9 שניות. 2 דלתות. 2 מושבים. מנוע הנעה אחורית. מכונית-העל Galpin GTR1 מתוצרת פורד התבססה על ה-"פורד GT" (דור ראשון). הוצג לראשונה בתערוכת המכוניות הבינלאומית בז'נבה ב-3 במרץ 2015. מיוצר על ידי פורד בשיתוף פעולה עם "Multimatic" (אנ') בקנדה. מיוצר משנת 2016 (שנת מודל 2017) ועד היום. תאוצה בין 0-100 קמ"ש היא 2.3 שניות. 2 דלתות מסוג "Butterfly doors" (אנ'). 2 מושבים. מנוע הנעה אחורית. גוף המכונית בנוי מסיבי פחמן. מחיר היחידה - 420,000 - 450,000 שטרלינג. "פורד GT" - דור ראשון "פורד GT", שנת 2005 - דור ראשון "פורד GT", שנת 2005 - דור ראשון "פורד GT", שנת 2005 - דור ראשון "פורד GT" - דור ראשון "פורד GT" - דור ראשון "פורד GT" - דור ראשון "פורד GT" - דור ראשון "פורד GT" - דור ראשון, מבט לתא הנהג "פורד GT", שנת 2005 - דור ראשון, מבט למנוע "פורד GT" - דור שני "פורד GT" - דור שני "פורד GT" - דור שני "פורד GT", שנת 2018 - דור שני "פורד GT" - דור שני "פורד GT" - דור שני "פורד GT" - דור שני "פורד GT" - דור שני, מבט למנוע מכונית-על פורד Galpin GTR1 מדיה וקבצים בנושא פורד GT בוויקישיתוף אתר האינטרנט הרשמי של פורד GT (באנגלית) פורד GT, סרטון באתר יוטיוב פורד GT, סרטון באתר יוטיוב פורד GT, סרטון באתר יוטיוב "פורד GT" החדש, שנת 2016 "פורד GT" "פורד GT" - מפרט טכני web.archive "פורד GT" "פורד GT" "פורד GT" "פורד GT"
טמשן המסיכה

טמשן המסיכה (שם מדעי: Heliopais personatus) הוא מין יחיד בסוגו של עוף מים ממשפחת הטמשניים החי בהודו ודרום-מזרח אסיה. המין מצוי בסכנת הכחדה בטבע עקב פגיעה בבית גידולו ועקב הפרעה מאנשים. הטמשן קרוב למינים טמשן אפריקני וטבלן השמש מאמריקה הדרומית. אורכו 43–55 ס"מ וצורת גופו בנויה לחיים במים. צבעו אפור עם ראש כהה מוקף פסים לבנים הנמתחים מגבות עיניו עד צווארו. המקור ארוך וכתום והעיניים גדולות ובעלות טבעות גדולות. הרגליים בעלות קרומי שחייה שצבעם ירוק. הטמשן חי בביצות ונהרות בטווח שבין הודו למלזיה ואינדונזיה וכן ביערות ואף בין מנגרובים. הוא מצוי בקרבת מים ומחפש בתוכם טרף הכולל חרקים שונים כמו חיפושיות, בריומאים ושפיריות, חלזונות, סרטנים, דו-חיים ודגים קטנים. הוא לוכד את טרפו בעזרת מקורו הארוך. הטמשן הוא עוף נחבא אל הכלים החי בבדידות או בזוג. הנקבה מקננת בין סבכי הצמחייה של הביצות ומטילה 3–7 ביצים. האפרוחים עוזבים בגיל מוקדם. מדיה וקבצים בנושא טמשן המסיכה בוויקישיתוף טמשן המסיכה, באתר ITIS (באנגלית) טמשן המסיכה, באתר NCBI (באנגלית) טמשן המסיכה, באתר Animal Diversity Web (באנגלית) טמשן המסיכה, באתר האנציקלופדיה של החיים (באנגלית) טמשן המסיכה, באתר GBIF (באנגלית) טמשן המסיכה באתר הרשימה האדומה של IUCN
Liero

Liero הוא משחק מחשב שנוצר על ידי המתכנת הפיני יוֹסה ריי-קינן בשנת 1998. המשחק זמין להורדה ללא תשלום. המשחק מתואר לעיתים קרובות כגרסה ב"זמן אמת" של המשחק Worms. הוא משלב כלי נשק וקולות מהמשחק Molez אשר היה המקור לרעיון של משחק זה. Liero היא המילה הפינית לחיה שלשול, מבוטא 'lee-eh-roh' (לִי-אֶ-רוֹ). ב-Liero יכולים לשחק שני שחקנים, המפעילים כל אחד דמות, שש דמויות נוספות מופעלות על ידי המחשב, (אך הוא בעל בינה מלאכותית מוגבלת למדי, שגורמת לו להרוג בעיקר את עצמו) הדמויות נלחמות על גבי מפה דו-ממדית. כל שחקן יכול להשתמש ב-5 כלי נשק מתוך מבחר של 40 כלי נשק שונים - תלוי במוד הנבחר. את רוב השטח פרט לסלעים, ניתן לחפור או להשמיד בפיצוץ. בנוסף לכלי נשק לכל תולעת יש חבל נינג'ה אשר ניתן להסתייע בו כדי לנווט במפה. במהלך המשחק ניתן להחליף את חמשת כלי הנשק באחרים על ידי לקיחת קופסאות בונוס. בתחילת המשחק ניתן לבחור אילו מתוך 40 כלי הנשק יהיו זמינים לבחירה לפני תחילת המשחק, ואילו יהיו זמינים רק בקופסאות בונוס (לחלופין ניתן גם לבטל נשק לחלוטין). ניתן כמו כן לקחת גם קופסאות עזרה ראשונה אשר מרפאות את התולעת שלקחה אותם. בניגוד לרוב המשחקים בסגנון זה, לכל כלי הנשק ב-Liero תחמושת אין סופית, אף כי לכל נשק יש מספר יריות שאחריו יהיה על התולעת לחכות לטעינה מחודשת של הנשק לפני שתוכל להשתמש בו שוב. גורמי המפתח הם קצב האש וזמן הטעינה ולא כמות התחמושת הזמינה כמו במשחקים אחרים, מה שהופך את התזמון ויכולת התנועה המהירה לכישורים המרכזיים הנדרשים ב-Liero. העבר, ההווה והעתיד של Liero, והקשר ל-Worms - מאמר מקיף בעברית באתר מסע אל העבר Liero, במסד הנתונים הקולנועיים IMDb (באנגלית) אתר האינטרנט הרשמי של Liero (באנגלית) Liero Hellhole ComSer Forum Liga Liero (קהילת Liero מפולין) רשימת משחקים המבוססים על Liero : Liero Sequels List. Flameingo Gusanos (אתר רשמי) Liero Xtreme (אתר רשמי) LieroAI Molez (כפי שצוין Liero בעצם מבוסס על Molez) NiL